English: I'm grateful to you, Deputy Presiding Officer and, like others this afternoon, I'd like to start my contribution by thanking all the members of the committee that looked at this and thanking Huw Irranca-Davies for his leadership of that committee. I'd even extend my thanks to Darren Millar. I accept he was placed in a difficult situation, but I know he also sought compromise on these matters over the period within which he served as a member of that committee, and I think in sometimes quite fractious debates we should always seek to recognise that contribution made by Members with whom we will disagree. Like others, I also am compromising in my support for these proposals. Members who know me know that I would prefer single transferable vote. It's only the Labour Party that can have a debate where 87 per cent of its delegates vote for something and that proposal loses. Most members of the Labour Party will support STV, in my view. The majority - the vast majority - of our conference in Brighton last year voted for STV. It is the view of most party members, and I wish it was the system that we were moving forward with with this proposal. Let me say this: I have also, again, like Darren, struggled with the issue of open and closed lists. I'm astonished by regional Conservative Members arguing over this matter, because they were all elected on closed lists. They didn't seem to understand that. It's quite something, actually: you don't even understand the system that you were elected under. But I've struggled with this, and let me say this, let me say this - . They're also elected under D'Hondt by the way - you don't understand that either. But let me say this, let me say this, and I think Mark Drakeford said this very clearly, and he spoke of me when he was saying it, but it's a matter of head and heart with me as well, because I do believe - and I think Sioned Williams spoke on this very persuasively in her contribution - that we need a Parliament that doesn't just do the job, but a Parliament that speaks for the nation and the country, and that means a Parliament where diversity and gender don't happen by accident or because one political party determines it has to happen, but it's part of the DNA of who and what we are. And I was persuaded over closed lists because I believe it is the most effective way of ensuring that we have the gender balance and the diversity that make our Parliament truly representative of our nation. I'll give way.
Welsh: Rwy'n ddiolchgar ichi, Ddirprwy Lywydd ac fel eraill y prynhawn yma, hoffwn ddechrau fy nghyfraniad drwy ddiolch i holl aelodau'r pwyllgor a edrychodd ar hyn a diolch i Huw Irranca-Davies am ei arweinyddiaeth ar y pwyllgor hwnnw. Byddwn hyd yn oed yn diolch i Darren Millar. Rwy'n derbyn iddo gael ei roi mewn sefyllfa anodd, ond gwn ei fod hefyd wedi ceisio cyfaddawd ar y materion hyn dros y cyfnod y bu'n gwasanaethu fel aelod o'r pwyllgor hwnnw, ac mewn dadleuon sydd weithiau'n eithaf pigog, credaf y dylem bob amser geisio cydnabod y cyfraniad a wneir gan Aelodau y byddwn yn anghytuno â hwy. Fel eraill, rwyf innau hefyd yn cyfaddawdu yn fy nghefnogaeth i'r cynigion hyn. Mae Aelodau sy'n fy adnabod yn gwybod y byddai'n well gennyf gael pleidlais sengl drosglwyddadwy. Dim ond y Blaid Lafur sy'n gallu cael dadl lle mae 87 y cant o'i chynrychiolwyr yn pleidleisio o blaid rhywbeth a'r cynnig hwnnw'n colli. Bydd y rhan fwyaf o aelodau'r Blaid Lafur yn cefnogi pleidlais sengl drosglwyddadwy, yn fy marn i. Pleidleisiodd y mwyafrif - y mwyafrif llethol - o'n cynhadledd yn Brighton y llynedd o blaid pleidlais sengl drosglwyddadwy. Dyna yw barn y rhan fwyaf o aelodau'r blaid, a hoffwn pe baem yn symud ymlaen gyda'r system honno ar gyfer y cynnig hwn. Gadewch imi ddweud hyn: rwyf innau hefyd, unwaith eto, fel Darren, wedi cael trafferth gyda mater rhestrau agored a chaeedig. Cefais fy syfrdanu gan Aelodau Ceidwadol rhanbarthol sy'n dadlau dros y mater hwn, oherwydd cawsant i gyd eu hethol ar restrau caeedig. Nid oedd yn ymddangos eu bod yn deall hynny. Mae'n dipyn o beth, mewn gwirionedd: nid ydych yn deall y system y cawsoch eich ethol oddi tani hyd yn oed. Ond rwyf wedi cael trafferth gyda hyn, a gadewch imi ddweud hyn, gadewch imi ddweud hyn - . Maent hefyd yn cael eu hethol o dan D'Hondt gyda llaw - nid ydych yn deall hynny ychwaith. Ond gadewch imi ddweud hyn, gadewch imi ddweud hyn, ac rwy'n credu bod Mark Drakeford wedi dweud hyn yn glir iawn, ac roedd yn siarad amdanaf fi pan oedd yn ei ddweud, ond mae'n fater o'r pen a'r galon gyda mi hefyd, oherwydd rwy'n credu - ac rwy'n credu bod Sioned Williams wedi siarad am hyn yn argyhoeddiadol iawn yn ei chyfraniad - fod arnom angen Senedd sy'n gwneud mwy na gwneud y gwaith yn unig, Senedd sy'n siarad dros y genedl a'r wlad, ac mae hynny'n golygu Senedd lle nad yw amrywiaeth a rhywedd yn digwydd drwy ddamwain neu oherwydd bod un blaid wleidyddol yn penderfynu bod yn rhaid iddynt ddigwydd, ond ei fod yn rhan o DNA pwy a beth ydym ni. A chefais fy argyhoeddi ynghylch rhestrau caeedig oherwydd credaf mai dyma'r ffordd fwyaf effeithiol o sicrhau bod gennym y cydbwysedd rhwng y rhywiau a'r amrywiaeth sy'n gwneud ein Senedd yn wirioneddol gynrychioliadol o'n cenedl. Fe wnaf ildio.